EL ECB-PUBLIC  
 
 
ΓΝΩΜΗ  ΤΗΣ  ΕΥΡΩΠΑΪΚΗΣ  ΚΕΝΤΡΙΚΗΣ  ΤΡΑΠΕΖΑΣ  
της 23ης Ιουλίου  2013 
σχετικά  με την εποπτεία  των συνεργατικών  πιστωτικών  ιδρυμάτων  
(CON/2013/51) 
 
Εισαγωγή  και νομική  βάση  
Στις 25 Ιουνίου  2013 η Ευρωπαϊκή  Κεντρική  Τράπεζα  (ΕΚΤ ) έλαβε  αίτημα  του Υπουργείου  
Οικονομικών  της Κυπριακής  Δημοκρατίας  για τη διατύπωση  γνώμης  σχετικά  με δύο σχέδια  νόμου  
(εφεξής  τα «σχέδια  νόμου »), τα οποία  τροποποιούν  τον περί Τραπεζικών  Εργασιών  Νόμο1 και τον περί 
Συνεργατικών  Εταιρειών  Νόμο2, αντίστοιχα .  
Η αρμοδιότητα  της ΕΚΤ  για τη διατύπωση  γνώμης  βασίζεται  στα άρθρα  127 παράγραφος  4 και 282 
παράγραφος  5 της Συνθήκης  για τη λειτουργία  της Ευρωπαϊκής  Ένωσης  και στην  τρίτη  και έκτη 
περίπτωση  του άρθρου  2 παράγραφος  1 της απόφασης  98/415/ΕΚ του Συμβουλίου  της 29ης Ιουνίου  
1998 σχετικά  με τη διαβούλευση  της Ευρωπαϊκής  Κεντρικής  Τράπεζας  με τις εθνικές  αρχές  για τα σχέδια  
νομοθετικών  διατάξεων3, καθώς  τα σχέδια  νόμου  αφορούν  την Κεντρική  Τράπεζα  της Κύπρου  (ΚΤΚ ) 
και κανόνες  εφαρμοστέους  σε χρηματοπιστωτικά  ιδρύματα , στο βαθμό  που αυτοί  επηρεάζουν  ουσιωδώς  
τη σταθερότητα  των χρηματοπιστωτικών  ιδρυμάτων  και αγορών . Η παρούσα  γνώμη  εκδόθηκε  από το 
διοικητικό  συμβούλιο  σύμφωνα  με το άρθρο  17.5 πρώτη  πρόταση  του εσωτερικού  κανονισμού  της 
Ευρωπαϊκής  Κεντρικής  Τράπεζας . 
 1.  Σκοπός  των σχεδίων  νόμου  
1.1  Ο σκοπός  των σχεδίων  νόμου  είναι  να εξουσιοδοτήσουν  την ΚΤΚ  να εκδίδει  δεσμευτικές  οδηγίες  
προς  τον Έφορο  της Υπηρεσίας  Εποπτείας  Συνεργατικών  Εταιρειών  (ΥΕΣΕ ), η οποία  είναι  επί του 
παρόντος  επιφορτισμένη  με την εποπτεία  του τομέα  των συνεργατικών  εταιρειών , παρέχοντας  με 
τον τρόπο  αυτόν  τη 
δυνατότητα  στην  ΚΤΚ  να ζητήσει  την παρέμβαση  του Εφόρου  στην  εποπτεία  
συγκεκριμένων  συνεργατικών  πιστωτικών  ιδρυμάτων . 
1.2  Το Μνημόνιο  Συνεννόησης  για τους Ειδικούς  Όρους  της Οικονομικής  Πολιτικής  της 26ης 
Απριλίου  2013 (εφεξής  το «μνημόνιο  συνεννόησης »)4 απαιτεί  από τις Κυπριακές  αρχές  να: α) 
                                                 
1  Νόμος  66(I) του 1997, όπως  τροποποιήθηκε .  
2  Νόμος  22(I) του 1985, όπως  τροποποιήθηκε .  
3  ΕΕ L 189 της 3.7.1998, σ. 42. 
4  Το κείμενο  είναι  διαθέσιμο  στον  δικτυακό  τόπο  της Ευρωπαϊκής  Επιτροπής  (www.ec.europa.eu). 
ECB-PUBLIC  
2 διασφαλίζουν  ότι η ρύθμιση  και η εποπτεία  των συνεργατικών  πιστωτικών  ιδρυμάτων  συνάδει  με 
αυτή  των εμπορικών  τραπεζών , β) μεταφέρουν  την ευθύνη  για την εποπτεία  των συνεργατικών  
πιστωτικών  ιδρυμάτων  από το Υπουργείο  Εμπορίου , Βιομηχανίας  και Τουρισμού  στην  ΚΤΚ  μέχρι  
το τέλος  Ιουλίου  2013, γ) θεσπίσουν , μέχρι  το τέλος  Μαΐου  2013, νομοθεσία  που θα εξουσιοδοτεί  
την ΚΤΚ  να εκδίδει  οδηγίες  προς  τον Έφορο  για την παρέμβασή  του στην  εποπτεία  
συγκεκριμένων  συνεργατικών  πιστωτικών  ιδρυμάτων5. 
1.3  Σύμφωνα  με τα σχέδια  νόμου : 
α)  η ΥΕΣΕ  πρέπει  να παρέχει  στην  ΚΤΚ  όλα τα απαραίτητα  στοιχεία  και πληροφορίες  που 
αφορούν  τα συνεργατικά  πιστωτικά  ιδρύματα , ώστε  να διασφαλίζεται  η σταθερότητα  του 
χρηματοπιστωτικού  συστήματος ,  
β)  η ΚΤΚ  δύναται  να εκδίδει  δεσμευτικές  οδηγίες  προς  τον Έφορο , όταν  θεωρεί  ότι: 
i)  η κεφαλαιακή  επάρκεια , η ρευστότητα  και η αξία των στοιχείων  του ενεργητικού  
συνεργατικού  πιστωτικού  ιδρύματος  έχει αλλοιωθεί  ή επηρεαστεί  δυσμενώς  ή ότι 
υπάρχει  ο κίνδυνος  να αλλοιωθεί  ή να επηρεαστεί  δυσμενώς , 
ii)  υφίσταται  κίνδυνος  να ελαττωθεί  η ικανότητα  συνεργατικού  πιστωτικού  ιδρύματος  
για εκπλήρωση  των υποχρεώσεών  του έναντι  των καταθετών  ή των πιστωτών  του ή 
κρίνεται  αναγκαίο  να ληφθούν  μέτρα  για την εξασφάλιση  των συμφερόντων  των 
καταθετών  ή των πιστωτών  του,  
iii)  συνεργατικό  πιστωτικό  ίδρυμα  δεν συμμορφώνεται  με τις υποχρεώσεις  του βάσει  του 
νόμου . 
1.4  Σύμφωνα  με τις προτεινόμενες  τροποποιήσεις , η ΚΤΚ  δύναται  να εκδίδει  οδηγίες  προς  τον Έφορο  
για τη λήψη , μεταξύ  άλλων , των ακόλουθων  συγκεκριμένων  μέτρων  σε σχέση  με συνεργατικό  
πιστωτικό  ίδρυμα : 
α) αύξηση  του μετοχικού  κεφαλαίου , 
β) επαναφορά  των ιδίων  κεφαλαίων  στο απαιτούμενο  κατώτατο  όριο, 
γ) τροποποίηση  της εταιρικής  διακυβέρνησης  του ιδρύματος , καθώς  και των όρων  συναλλαγής  
ή λειτουργίας  του ή των όρων  της άδειάς  του.  
 2. Γενικές  παρατηρήσεις  επί των σχεδίων  νόμου  
Η
 ΕΚΤ  χαιρετίζει  τη μεταφορά  της εποπτείας  των συνεργατικών  πιστωτικών  ιδρυμάτων  στην  ΚΤΚ  
σύμφωνα  με τους όρους  και τις προϋποθέσεις  του μνημονίου  συνεννόησης . Η ΕΚΤ  σημειώνει  ότι τα 
σχέδια  νόμου  αποτελούν  το πρώτο  βήμα  που έχει συμφωνηθεί  στο μνημόνιο  συνεννόησης , ώστε  η ΚΤΚ  
να αναλάβει  την εποπτεία  των συνεργατικών  πιστωτικών  ιδρυμάτων . Εν προκειμένω , η αιτούσα  αρχή  θα 
                                                 
5  Παράγραφος  1.13 του μνημονίου  συνεννόησης . 
ECB-PUBLIC  
3 ήταν  ενδεχομένως  σκόπιμο  να επισημάνει  τη μεταβατική  φύση  των σχεδίων  νόμου , διευκρινίζοντας  ότι 
οι διατάξεις  τους θα παραμείνουν  σε ισχύ μέχρι  να τεθεί  σε ισχύ το νέο καθεστώς  εποπτείας  των 
συνεργατικών  πιστωτικών  ιδρυμάτων , οπότε  η εποπτεία  των συνεργατικών  πιστωτικών  ιδρυμάτων  θα 
μεταφερθεί  πλήρως  στην  ΚΤΚ  σύμφωνα  με το μνημόνιο  συνεννόησης .  
 3.  Ειδικές  παρατηρήσεις  επί των σχεδίων  νόμου  
3.1  Με σκοπό  την ενίσχυση  της αποτελεσματικότητας  των σχεδίων  νόμου , η αιτούσα  αρχή  θα ήταν  
ενδεχομένως  σκόπιμο  να διευκρινίσει  στο σχέδιο  νόμου  που τροποποιεί  τον περί συνεργατικών  
εταιρειών  Νόμο  ότι ο Έφορος  έχει την υποχρέωση  να συμμορφώνεται  πλήρως  με τις οδηγίες  της 
ΚΤΚ  όσον
 αφορά  την εφαρμογή  συγκεκριμένων  μέτρων  σε συνεργατικό  πιστωτικό  ίδρυμα . H 
EKT σημειώνει  ότι η αντίστοιχη  τροποποίηση  του περί τραπεζικών  εργασιών  Νόμου  είναι  σαφής  
ως προς  το σημείο  αυτό .  
3.2  Σύμφωνα  με το άρθρο  35 παράγραφος  3 του σχεδίου  νόμου  που τροποποιεί  τον περί τραπεζικών  
εργασιών  Νόμο , η ΚΤΚ  δύναται , αφού  λάβει  υπόψη  της εάν το συνεργατικό  πιστωτικό  ίδρυμα  έχει 
λάβει  άδεια  βάσει  του άρθρου  41Β παράγραφος  1 περίπτωση  α΄ του περί συνεργατικών  εταιρειών  
Νόμου  ή δια της σύνδεσής  του με τον κεντρικό  φορέα  βάσει  του άρθρου  41Β παράγραφος  1 
περίπτωση  β΄ του ίδιου  νόμου , να εκδώσει  δεσμευτικές  οδηγίες  προς  τον Έφορο  για να λάβει  τα 
μέτρα  που η ίδια καθορίζει . Δεδομένου  ότι ο σκοπός  των σχεδίων  νόμου  είναι  να επιτρέψει  στην  
ΚΤΚ  να παρεμβαίνει  στην  εποπτεία  συγκεκριμένων  συνεργατικών  πιστωτικών  ιδρυμάτων , 
ανεξαρτήτως  από το εάν είναι  συνδεδεμένα , η αιτούσα  αρχή  θα ήταν  ενδεχομένως  σκόπιμο  να 
εξαλείψει  την ανωτέρω  διάκριση  στο σχέδιο  νόμου  που τροποποιεί  τον περί τραπεζικών  εργασιών  
Νόμο  .  
 Η παρούσα  γνώμη  θα δημοσιευτεί  στο δικτυακό  τόπο  της ΕΚΤ . 
  Φρανκφούρτη , 23 Ιουλίου  2013. 
 
[υπογραφή ] 
 
Ο Πρόεδρος  της ΕΚΤ 
Mario DRAGHI